b'\n_START_ARTICLE_\nPeire de Maensac\n_START_SECTION_\nVida\n_START_PARAGRAPH_\nEs conserva una vida de Peire de Maensac que explica que era un pobre cavaller d\'Alv\xc3\xa8rnia, de la terra del Dalf\xc3\xad. Segons la narraci\xc3\xb3, m\xc3\xa9s aviat novel\xc2\xb7lesca, de la vida, ell i el seu germ\xc3\xa0 Austor de Maensac eren trobadors, per\xc3\xb2 acordaren que un tindria el castell i l\'altre trobaria. I Austor es qued\xc3\xa0 amb el castell i Pere fou trobador (s\'ent\xc3\xa9n que Austor hered\xc3\xa0 i Pere qued\xc3\xa0 sense terra). Pere cant\xc3\xa0 la muller de Bernart de Tierci i la va servir tant que la dama es deixa raptar per ell i es refugiaren en un castell del Dalf\xc3\xad d\'Alv\xc3\xa8rnia. Tot i que el marit la reclam\xc3\xa0 i feu "gran guerra", el Dalf\xc3\xad defens\xc3\xa0 Pere i no retornaren la dama. La vida acaba dient que fou un home d\'agradable companyia i que feu can\xc3\xa7ons de sons i mots agradables i coblas de solatz (que es pot entendre com a "cobles d\'entreteniment")._NEWLINE_El top\xc3\xb2nim Maensac que porta en el seu nom podria correspondre a Manzat (Alv\xc3\xa8rnia) o Mainsat (al Llemos\xc3\xad).'